Margrét Gauja magnúsdóttir

Maggagauja@lydflat.is

A logo with a mountain and buildings

AI-generated content may be incorrect.

Mat á gæðum skólastarfs við Lýðskólann á Flateyri

Innra mat – Samantekt fyrir skólaárið 2024-2025

Efnisyfirlit

[Inngangur 2](#_Toc167701428)

[Skýrsla starfsfólks 3](#_Toc167701429)

[Gæðamat. Innra matskerfi 5](#_Toc167701430)

[Kennslukönnun meðal nemenda, eftir hvert námskeið 5](#_Toc167701431)

[Könnun meðal nemenda í lok skólaárs 7](#_Toc167701432)

[Sjálfsmat kennara 15](#_Toc167701433)

[Umbætur 16](#_Toc167701434)

[Viðauki 1 17](#_Toc167701435)

[Viðauki 2 18](#_Toc167701436)

[Viðauki 3 22](#_Toc167701437)

# Inngangur

Lýðskólinn á Flateyri tók til starfa í september 2018 og hefur því nú lokið sex starfsárum. Í júní 2019 voru samþykkt lög frá Alþingi um lýðskóla á Íslandi, lög nr. 65/2019 og í framhaldi af því hafa lýðskólar á Íslandi þurft að sækja um viðurkenningu til Menntamálastofnunar (MMS) til að fá að starfa sem lýðskóli. Lýðskólinn á Flateyri var fyrstur skóla til að hljóta viðurkenningu MMS á grundvelli laga nr. 65/2019 til að fá að starfa sem lýðskóli. Viðurkenninguna hlaut skólinn í mars 2021 og í framhaldi af því hófust formlegar viðræður við Mennta- og menningarmálaráðuneytið um rekstur skólans til næstu þriggja ára í senn. Enn sem komið er rekstur skólans tryggður fram á vor 2026 en vinnan við að ná þriggja ára samningi heldur áfram.

Við mat á innra starfi skólans er fyrst og fremst unnið með gögn sem aflað er meðal nemenda og kennara. Gögnin sem notuð eru til grundvallar matinu eru; kennslumat nemenda sem lagt er fyrir nemendur í lok hvers námskeiðs og sjálfsmat sem kennarar fylla út eftir að þeir hafa lokið kennslu við skólann. Þá er unnið með gögn sem aflað er meðal nemenda í lok skólaárs um upplifun þeirra af náminu, félagslegri líðan, aðstöðu í skólanum og samskiptum við skólastjórnendur o.s.frv. Einnig er stuðst við reynslu starfsfólks skólans af skólaárinu.

Upplýsingar sem fást við rýningu gagna eru nýttar til að yfirfara námskeiðslýsingar, skipulag námsins og námsskrána í heild fyrir næsta skólaár. Þá eru dregnar saman upplýsingar um upplifun nemenda sem hópur, af hverju námskeiði fyrir sig og uppröðun þeirra á önninn, einnig er sjónarmið kennara tekið inn við endurskipulag námskeiðanna. Á skólaárinu 2024-2025 var enginn formlegur kennarafundur haldinn en stefnt er að halda slíkan í september 2025 þegar nýr kennslustjóri verður tekin til starfa og aftur í lok janúar 2026. Það er mikilvægt að koma á kennarafundum þar sem kennarar skólans koma saman og ræða skólastarfið, þeirra aðkomu að þróun náms og kennslu og samskipti við nemendur. Fundurinn verður rafrænn. Þetta var gert skólaárið 2020-2021 og var gerður góður rómur af þeim fundi en mikilvægt er að halda þeirri reynslu og umræðu sem á sér stað lifandi. Það er sannarlega áskorun en mjög mikilvægur þáttur til að skólinn vaxi og dafni.

Samfélagsþátttaka er mikilvægur hluti af gildum Lýðskólans á Flateyri. Rík áhersla er lögð á að nemendur og íbúar nærliggjandi byggðarlaga vinni í náinni og virkri samvinnu að því að auðga mannlífið með því að efna til viðburða, blása til veislu, stuðla að samveru eða auka við þá þjónustu og afþreyingu sem býðst í hverju bæjarfélagi. Verið er að vinna í að taka á móti sjálfboðaliða í gegnum AFS fyrir veturinn sem mun hafa það hlutverk að skipuleggja viðburði á vegum skólans fyrir allt samfélagið.

## Skýrsla starfsfólks

Skólastarfið gekk virkilega vel veturinn 2024-2025. Kenndar voru báðar brautirnar, Hugmyndabraut og Lífið á Norðurslóðum. Alls bárust 35 umsóknir um skólavist, 4 hættu við, 10 var hafnað vegna ýmissa ástæðna, þar af fimm frá Vinnumálastofnun, en alls bárust 10 umsóknir frá Vinnumálastofnun. 20 nemendur voru teknir inn í skólann, þrír nemendur hættu á skólaárinu, tveir eftir að hafa lokið haustönn og einn við byrjun haustannar. Því útskrifuðust alls 19 nemendur frá skólanum en 17 útskrifuðust eftir dvöl allan veturinn. Útskrift fór fram í Flateyrarkirkju og eftir útskrift bauð Lýðskólinn uppá kaffihlaðborð á Gunnukaffi. Hátt í 60 manns mættu á útskriftina og í kaffið.

Þrír fastir starfsmenn voru við skólann á skólaárinu, í jafnmörgum stöðugildum. Skólastjóri, kennslustjóri og verkefnastjóri. Þá er húsvörður í 10% starfi. Skólastjórinn sem hafði verið undanfarin tvö skólaár lét af störfum í desember 2024 og auglýst var staða skólastjóra um leið. Margrét Gauja Magnúsdóttir var ráðin skólastjóri í janúar 2025 og tók hún til starfa 17. febrúar 2025. Kennslustjóri þáverandi gegndi stöðu skólastjóra í millitíðinni. Kennslustjóri sagði einnig upp sínu starfi og var síðasti starfsdagur hennar 1. maí 2025. Búið er að ganga frá ráðningu nýs kennslustjóra en Sigurrós Elddís Huldudóttir mætti til starfa 16. júní 2025. Verkefnastjóri Lýðskólans á Flateyri, Margeir Haraldsson Arndal kom úr fæðingarorlofi í janúar 2025 eftir 6 mánaða orlof.

Á hugmyndabraut voru kennd 20 námskeið yfir skólaveturinn, með meðtöldum námskeiðunum Frumefli, Samfélagsvika, Að búa á Flateyri og önnur námskeið sem gengu út á samfélagsþátttöku og hópefli. Þessi námskeið voru samkennd á báðum brautum. Á Living in the Artic brautinni voru kennd 19 námskeið. Námskeiðin voru frá einni viku upp í þrjár vikur. Kennarar voru lausráðnir verktakar. Alls kenndu 30 kennarar yfir skólaveturinn á báðum brautum.

Fyrirkomulag á námskeiðum og uppröðun þeirra er í sífelldri endurskoðun og þar er sérstaklega tekið tillit til endurgjafar frá nemendum og kennurum. Uppröðun námskeiða verður endurskoðuð fyrir næsta skólaár svo hún henti sem best bæði nemendum og kennurum. Þá er einnig horft til hvernig námskeiðin “tala saman”, hvernig flæðið er á milli námskeiða og hvernig þau byggja ofan á hvert annað þekkingarlega séð. Stefnt er að því að bæta við nýjum námskeiðum sem kennd verða á báðum brautum, nú þegar er búið að leggja drög að fjórum nýjum námskeiðum fyrir næsta skólaár. Einnig er stefnt af því að hefja skólaveturinn viku fyrr en áður til að nýta haustið sem best í þau námskeið sem eru háð veðri líkt og kayaknámskeið, fjallaklifur o.fl.

Lýðskólinn er búin að setja á fót endurskoðaða útibraut (alþjóðabraut), sem kenna átti á ensku í vetur en þar sem allir nemendur brautarinnar voru íslenskumælandi í vetur var ákveðið að hverfa frá því og kenna hana á íslensku. Markaðssetning til einstaklinga sem ekki hafa íslensku að móðurmáli og út fyrir landsteinanna er að reynast erfiðara og kostnaðarsamara en gert var ráð fyrir. Mest er verið að auglýsa brautina á samfélagsmiðlum. Verið er að reyna að koma á tengslum við Lýðskólasamband Danmerkur, Norræna félagið, UMFÍ og AFS. Einnig hefur verið óskað eftir aðstoð Íslandsstofu og búið er að framkvæma markaðsáætlun af hálfu Hnappsins markaðsfyrirtækis sem verið er að fylgja eftir. Skólinn hefur misst af umsækjendum t.d. frá Bandaríkjunum, Kanada og Bretlandi þar sem ekki er hægt að fá námsmannadvalarleyfi á Íslandi vegna náms í lýðskóla samkvæmt 26. gr. útlendingalaga.

Á síðasta skólaári var komið á formlegu samtali skólans við geðheilbrigðisteymi Heilbrigðisstofnunar Vestfjarða. Skólinn hefur einnig verið í virku samtali við Bergið headspace sem getur tekið einstaklingsviðtöl rafrænt ef þess þarf.

Nú þegar stendur skólinn frammi fyrir þeim vanda að aðbúnaður og kennslurými er ekki fullnægjandi fyrir þann fjölda nemenda sem vonir standa til að taka á móti hvert ár. Nemendagarðarnir reka 26 herbergi og/eða stúdíóíbúðir sem markmiðið er að fylla hvert skólaár. Því er mikilvægt að fara að huga að lausnum í húsnæðismálum varðandi kennslurými nú þegar heimili nemenda eru komin í góð mál hvað aðbúnað snertir. Hvort sem það felur í sér nýbyggingu eða að taka fleiri rými á leigu til kennslu fyrir skólann. Allt er þetta kostnaðarsamt. Mikilvægt er að hefja vinnu við þarfagreiningu húsnæðis miðað við það námsframboð sem er við skólann. Skólinn hefur ekki möguleika á að vaxa enn frekar miðað við það húsnæði sem til staðar er undir starfsemi skólans og er háð velvild leigusala.

# Gæðamat- Innra matskerfi

Innra mat er fagleg greining á gögnum um skólastarfið þar sem mat er lagt á hversu vel tekst að ná þeim gæðum og þeim árangri sem stefnt er að á hverju skólaári. Markmið með innra mati er að veita upplýsingar um skólastarfið og þróun og árangur í starfinu. Við innra mat er gerð greining á styrkleikum í skólastarfinu sem og áskorunum og tækifærum til breytinga. Út frá þeim niðurstöðum er gerð áætlun um úrbætur en unnið er út frá eftirfarandi spurningum:

* Hversu vel stöndum við okkur?
* Hvernig vitum við það?
* Hverjir eru okkar styrkleikar og hvaða þætti þurfum við að bæta?
* Hvað þurfum við að gera til að verða enn betri?

Gögnum sem safnað er til grundvallar innra mati eru kennslukannanir meðal nemenda, sjálfsmat kennara, könnun meðal nemenda í lok skólaárs sem og samtal við nemendur.

## Kennslukönnun meðal nemenda, eftir hvert námskeið

Kennslukönnun er þannig framkvæmd að kennslustjóri leggur spurningalista fyrir nemendur í lok hvers námskeiðs og er könnunin nafnlaus. Spurningalistinn inniheldur átta lokaðar spurningar þar sem svör eru sett upp á skalanum 1-5 (þar sem 1 þýðir „mjög lélegt“ og 5 þýðir „mjög gott) og tvær opnar spurningar þar sem spurt er um annars vegar hvað nemendum finnst best við viðkomandi námskeið og hins vegar hvað þeim finnst að betur megi fara (Sjá spurningalista í viðauka 1). Þegar kennslustjóri hefur unnið úr kennslukönnun fyrir hvert námskeið eru niðurstöður sendar á kennara auk þess sem skólastjóri og kennslustjóri nota upplýsingarnar til að gera nauðsynlegar úrbætur þegar þess þykir þörf. Samantekt á niðurstöðum skólaársins er sett fram í myndum hér fyrir neðan, þar sem gerð er grein fyrir hverri önn á sérmynd. Fullt hús stiga er 5. Vakin er athygli á þvi að meðaleinkunn námskeiða á hverri önn sem er ákjósanlegur mælikvarði á milli ára þar sem námsskráin er ekki eins á milli ára.

Hér má sjá meðaleinkunn hvers námskeiðs fyrir sig á Hugmyndabraut. Bæði á haust- og vorönn.

Meðaleinkunn námskeiðanna hvora önn fyrir sig var svipuð, 4.11 á haustönn en 3.9 á vorönn. Þó eru heldur fleiri námskeið á vorönn sem fá meðaleinkunn undir 4. Þeir kennarar sem skora hæst á báðum önnum er Elfar Logi og Marsibil úr Kómedíuleikhúsinu í Dýrafirði. Við höfum verið ánægð með samstarfið við þau og höfum nú þegar fengið þau til að kenna þriðja námskeiðið á Hugmyndabrautinni skólaveturinn 2025-2026.

Hér fyrir neðan má sjá meðaltalið fyrir námskeið á Lífið á Norðurslóðum brautinni.

Meðaleinkunn fyrir hvora önn fyrir sig á Living in the Artic brautinni var svipað og á Hugmyndabrautinni, 4.17 á haustönn og 4.39 á vorönn á skalanum 1-5. Þó er merkjanlegur munur á meðaleinkunn vorannar milli brauta og skoraði Living in the Artic 0.5 stigum hærra en Hugmyndabrautin á vorönn. Lægsta meðaleinkunnin á vorönn á báðum brautum var Frumefli 2. Það verður tekið til endurskoðunar á komandi skólavetri og kennararnir sem stóðu að því verða ekki endurráðnir til að halda námskeið aftur.

## Könnun meðal nemenda í lok skólaárs

Könnun meðal nemenda í lok náms var framkvæmd í lok skólaársins vorið 2025. Alls svöruðu 14 nemendur könnuninni. Spurningarnar voru 21 talsins, þar af 16 krossaspurningar og 5 opnar spurningar þar sem nemendum gafst færi á að skrifa svör. Hér fyrir neðan verða sýndar helstu niðurstöður úr könnuninni og niðurstöður dregnar saman. Y- ásinn sýnir svarmöguleikana sem voru í boði við spurningunni og X-ásinn sýnir fjölda nemenda sem svaraði hverjum svarvalmöguleika fyrir sig. Svarmöguleikinn sem sýndi minnstu ánægjuna/mjög ósammála gaf eitt stig og svarmöguleikinn sem sýndi mestu ánægjuna/mjög sammála gaf fimm stig, nemendur gáfu með öðrum orðum einkunn á skalanum 1-5 við hverri spurningu. Meðaltal fyrir hvert svar er skrifað undir hverja mynd.

Alla könnunina er hægt að sjá í viðauka 2 með skýrslunni.

*Meðaltal á skalanum 1-5 er 4.7.*

*Meðaltal á skalanum 1-5 er 4.7.*

*Meðaltal á skalanum 1-5 er 4.4.*

*Meðaltal á skalanum 1-5 er 4.1.*

*Meðaltal á skalanum 1-5 er 3.1.*

*Meðaltal á skalanum 1-5 er 3.6*

*Meðaltal á skalanum 1-5 er 4.4.*

*Meðaltal á skalanum 1-5 er 3.6.*

# Samantekt á helstu niðurstöðum

Það er ánægjulegt að sjá að nemendur eru mjög ánægðir með veru sína á Flateyri og telja sig mjög líklega til þess að mæla með skólanum við ættingja og vini. Það veitir okkur sem stöndum að skólanum mikla hvatningu til þess að halda áfram því góða starfi sem unnið er í skólanum. Þá eru nemendur almennt sáttir með kennsluna og kennarana á sinni braut sem eru einnig ánægjulegar niðurstöður. Hópurinn var einnig duglegur að koma saman utan skólans og sést það á ánægju þeirra með félagslífið utan skólans.

Þá eru nokkur atriði sem fram kom í könnuninni sem veitur okkur innsýn í hvað mætti betur mætti fara í starfi skólans. Húsnæði skólans kom verst út í könnuninni, nemendur gáfu því að meðaltali einkunnina 3.1 á skalanum 1-5. Það sést skýr munur á ánægju nemenda með húsnæði skólans eftir því á hvaða braut þau voru. En nemendur á Living in the Artic brautinni voru mun óánægðari með húsnæði skólans enn nemendur á Hugmyndabrautinni. Nú þegar hefur verið tekin ákvörðun um að breyta nýtingu á kennslurýmum skólans til þess að koma til móts við þessar niðurstöður. Herbergi sem hefur hingað til nýst til ljósmyndunar verður breytt í rými fyrir útivistarbrautina. Ljósmyndarbúnaði verður komið fyrir í tölvurými fyrir Hugmyndabrautina og tölvuaðstöðunni verður raðað upp á nýtt til að nýta rýmin betur. Einnig er verið að mála sameiginlega rýmið í kennsluhúsnæðinu og endurskipuleggja eldhúsið þar sem morgunmaturinn verður reiddur fram þar næsta vetur.

Þá kom einnig fram að nemendum fannst að samskipti við skólastjórnendur hefðu mátt vera betri. Ætla má að skyndilegar mannabreytingar, þar sem Sigríður Júlía lét af störfum um áramót, hafi haft áhrif á niðurstöður könnunarinnar. En um tíma var Erla Margrét ein við störf í skólanum þar sem Margeir var í fæðingarorlofi og sinnti því mörgum skyldum ein þangað til að Margeir kom úr fæðingarorlofi og Margrét Gauja hóf störf. Það er því mikilvægt fyrir okkur starfsmenn skólans að taka þessar niðurstöður til okkar og að gæta að góðu upplýsingaflæði til nemenda næsta skólavetur. Einnig hefur verið ákveðið að taka öll samskipti við nemendur af spjallforritinu Messenger og vera með svæði á Discord. Þar er hægt að koma miklu fleiri upplýsingum, skipulega, á framfæri, setja inn og geyma gögn, skapa viðburði o.fl. Ungt fólk í dag kann að nýta sér það forrit og erum við starfsmenn komin á fullt að æfa okkur í samskiptum þar.

Meðaleinkunnin fyrir aðstæður á heimavist var 3.6 af 5 mögulegum. Það kom þó ekki fram í könnuninni hvað það var við nemendagarðana sem betur mætti fara og hvað það var sem nemendur voru ósáttir við. Í lok næsta kennsluveturs er mikilvægt að við spyrjum nemendur nánar út í á hvaða nemendagarði þau eru búsett og hvað það er við aðstæður á heimavist sem þau eru ósatt við.

**Opnar spurningar**

Í opnum spurningum voru nemendur spurðir hvaða námskeið stæði helst upp úr hjá þeim og af hverju, hver var helsta ástæða þess að nemendur ákváðu að koma í skólann, hvað var það sem ekki stóðst væntingar þeirra við veruna í skólanum, hvað þeim fannst fá út úr dvöl sinni hér og að lokum var opin spurning þar sem þau gátum komið sínum athugasemdum á framfæri um dvöl sína á Flateyri og námið við skólann.

Ekkert eitt námskeið stóð upp úr hjá nemendum, á Hugmyndabraut komu flest námskeiðin fram í svörum nemenda. Á útivistarbrautinni var helst Fjallamennskan og ísklifur sem var nefnt í opnum spurningum. Ástæður sem nemendur gáfu upp um af hverju þau komu til Flateyrar var iðulega nefnt óskin um að prófa eitthvað nýtt eða komast frá krefjandi aðstæðum í Reykjavík.

Nemendur töldu að dvöl þeirra hafi staðist væntingar þeirra. Það helsta sem þeir nefndu var á að Hugmyndabrautin hefði mátt vera meira skapandi vinna í höndum og minni tölvu vinna. Þetta höfðu einnig fleiri nemendur haft orð á, á meðan skólanum stóð. Því höfum við tekið út eitt námskeið í vefsíðugerð og fengið Elfar og Marsibil í Kómedíuleikhúsinu til að vera með vinnusmiðju í brúðuleiklist þar sem nemendur skrifa brúðuleikrit og sviðsetja. Þá æfa þau sig í skrifum, sviðsetningu og brúðugerð og eru þarf af leiðandi í minni tölvuvinnu.

Nemendur sögðust hafa fengið mikið út úr dvöl sinni á Flateyri. Þau sögðust meðal annars hafa öðlast sjálfstæði, fundið sig aftur, eignast vini, lært mikið og eignast ný áhugamál og upplifað það að hafa tilheyrt samfélagi.

Í lokin komu ýmsar gagnlegar ábendingar varðandi hvað mætti betur fara, t.d. varðandi suma kennara, hvernig tekið er á mætingu nemenda og aukinn fyrirsjánleiki í náminu fram í tímann, þ.e.a.s. hvernig ný námskeið séu uppsett. Allar kennsluáætlanir verða birtar á Discord 3 dögum áður en nýtt námskeið hefst og kennarar beðnir um að fylla út í stundatöflu þannig nemendur geta séð skýrt hvernig hver kennsludagur er skipulagður. Nú þegar erum við búin að búa til verkferla varðandi mætingu og hvernig eigi að taka á dræmri mætingu. Við ætlum einnig að endurskipuleggja morgunfundina á föstudögum þannig að þeir séu nýttir í að fara yfir komandi viku til að veita nemendum meiri fyrirsjáanleika.

## Sjálfsmat kennara

Sjálfsmat kennara á eigin kennslu og ýmsu því sem snýr að aðbúnaði til kennslu fór þannig fram að kennslustjóri sendi viðkomandi kennara spurningalista sem viðkomandi fyllti út. Spurningalistinn inniheldur fimm lokaðar spurningar þar sem svör eru sett upp á skalanum 1-5 og þrjár opnar spurningar (sjá spurningalista í viðauka 3). Jafnframt átti kennslustjóri óformlega fundi með hverjum kennara á meðan á námskeiði stóð, stundum daglega til að vera upplýst um gang mála og eins til að bregðast strax við ef einhverjar spurningar eða ábendingar komu fram. Skólastjóri og kennslustjóri notuðu upplýsingarnar til að gera nauðsynlegar úrbætur þegar þess þótti þörf. Gögn með sjálfsmati hvers kennara eru vistuð á netþjóni skólans.

# Umbætur

Þar sem skólinn var skólastjóralaus frá desember 2024 fram um miðjan febrúar 2025 og skólastjóri sem tók við þurfti að nýta sér fyrstu mánuðina til að kynnast starfinu varð því miður ekki mikið úr þeim umbótaverkefnum sem stefnt var að yfir veturinn en verða sett í forgang fyrir veturinn 2025-2026. Við munum þó á komandi vetri ráðast í ýmsar úrbætur.

Ein af áskorunum skólans er að skólastarfið samanstendur af fjölmörgum stuttum námskeiðum þar sem hver kennari kemur í stuttan tíma til að kenna sitt námskeið. Það veldur því að erfitt getur verið fyrir kennara og nemendur að mynda tengsl, og kennarar eru oft að endurtaka efni sem aðrir kennarar hafa farið í gegnum. Í vetur verður farið markvissara í að kennarar skili inn bæði námskeiðslýsingu og kennsluáætlun þar sem tilgreint er skýrt hvað er gert á námskeiðinu og hvaða kennsluaðferðir viðkomandi kennari hyggst nota. Hingað til hefur ekki hefur verið fylgst nægilega vel með kennsluaðferðum, hvaða aðferðum er beitt eða því hvort þær eru nægilega fjölbreyttar. Þess vegna munum við fara fram á að kennari tilgreini kennsluaðferð í kennsluáætlun svo að við fáum yfirsýn yfir kennsluaðferðir og getum þannig tryggt fjölbreyttar kennsluaðferðir. Nemendur verða beðnir um að leggja mat á hvort að kennsluáætlun hafi staðist í lok hvers námskeiðs. Þannig er hægt að fá betri yfirsýn yfir námsefni og kennsluaðferðir, og þar með draga úr líkunum á því að kennarar séu að endurtaka efni. Þá viljum við skerpa á innihaldi námskeiðslýsinga, við munum fara fram á það við kennara að skilgreina vel hvers er ætlast til af nemendum og að þeir setji skýran ramma varðandi mætingu. Þetta er sérstaklega mikilvægt á útivistarbrautinni þar sem mæting er oft lykilatriði til þess að nemendur læri öryggisatriði fyrir útikennslu. Mæti nemendur ekki í þann hluta námskeiðsins þar sem farið er yfir öryggisatriði, fá þeir ekki að ljúka námskeiðinu. Við munum einnig óska eftir því við kennara að hvert námskeið ljúki með einhverskonar sýningu, uppgjöri eða útkomu þar sem nemendur kynna afraksturinn. Þá er verið að fara yfir siðarreglur kennara, farið verður fram á að þeir kynni sér þær og skrifi undir áður en þeir hefja kennslu.

Við ætlum okkur að nota morgunfundina fyrir kennslu á markvissari hátt á komandi vetri. Á mánudögum förum við yfir liðna viku, metum hvað gekk vel og hvað hefði betur mátt fara. Við ræðum hvað nemendur lærðu í liðinni viku, bæði um sig sjálfa og hvaða nýju hæfni hafa þeir öðlast á námskeiðunum. Á þriðjudögum verður söngstund hluti af morgunfundinum, á miðvikudögum ætlum við að hafa morgunleikfimi og á fimmtudögum dönsum við saman. Líkt og nefnt var fyrr í skýrslunni verða föstudagarnir nýttir í að fara yfir vikuna framundan til þess að gefa nemendum meiri fyrirsjánleika.

Við upphaf annar fá nemendur gefins dagbækur, í upphafi annar mun sálfræðingur koma og halda vinnustofu fyrir nemendur um bjargráð í nýjum aðstæðum og eðlileg viðbrögð við álagi og aðlögun á nýjum stað. Þau verða því hvött til að nýta dagbókina til þess að skrá niður reynslu sína við skólann eða til þess að tæma hugann þegar á reynir.

Við hyggjumst einnig taka upp samskiptaforritið Discort eins og áður hefur komið fram. Þar verður hægt að halda utan um samskipti milli starfsfólks og nemenda og koma mikilvægum upplýsingum til skila til nemenda, líkt og nýjar kennsluáætlanir fyrir komandi námskeið.

Líkt og fram hefur komið hafa mætingarferlar verið uppfærðir þar sem viðmið um mætingu hafa verið sett. Byrji nemandi að falla undir 80% mætingu verður gripið inn í með viðtölum og eftirfylgni. Ef þörf er á, verður nemenda boðið þjónusta Bergsins headspace eða aðstoð hjá geðheilbrigðisteymi HVEST. Skráning á mætingu hefur hingað til farið þannig fram að tekin er niður mæting fyrir og eftir hádegi og svo í hádegismat. Í vetur ætlum við einnig að skrá mætingu í umsjón með morgunmat, en venjan er að nemendur skiptast á að undirbúa morgunmatinn. Mæti nemandi sem hefur umsjón með morgunmat ekki, telst það inn í mætingarskráningu viðkomandi nemenda. Kennarar sjá um að skrá hverjir mæta fyrir og eftir hádegi í kennslu, starfsfólk skólans sér um að skrá mætingu í hádegismat og umsjón með morgunmat. Einnig ætlum við að finna jákvæðar leiðir til að hvetja nemendur til að mæta t.d. með farandbikar fyrir bestu mætinguna þann mánuðinn, með mynd af nemenda uppá vegg og gjafabréfi t.d. í sund eða viðburð.

Líkt og fram kom í kennslukönnuninni, kalla nemendur eftir meira samtali við starfsfólk, aðstoð þegar ágreiningur innan hópsins kemur fram og stuðning til þess að koma félagslífinu í góðan farveg. Eins og sakir standa, er verið er að koma á fót samstarfi við AFS og sækja um sjálfboðaliða sem myndi sjá um félagsstarf utan skólatíma og aðstoða við ýmis verkefni í skólanum. Vegna jákvæðrar reynslu fyrri ára ætlum við einnig að endurvekja nemendaráð í skólanum. Sassa Eyþórsdóttir, iðjuþjálfi og kennari við skólann frá byrjun mætir í upphafi skólaárs, um mitt skólaár og í lok skólaárs sem utanaðkomandi aðili og sérfræðingur í samskiptum. Hennar hlutverk verður að fylgja eftir nemendum skólans allt árið og aðstoða þau við að takast á við ýmislegt sem kemur upp í hópnum og samskiptum. Einnig er verið að koma á samstarfi við sálfræðing sem mun hafa viðveru á Flateyri í vetur sem hægt verður að leita til ef þess þarf. Sálfræðingurinn verður t.d. með heils dags námskeið í upphafi árs. Starfsfólks skólans verður einnig til taks allan sólahringinn og mun starfsfólk taka meiri þátt í starfi skólans t.d vera með námskeið í upphafi skólaárs, taka þátt í morgunverði og vera þátttakendur í öllu hópefli, morgunfundum og viðburðum til að mynda tengsl og traust við nemendur.

# Viðauki 1

**Mat á gæðum námskeiðs og kennslu**

Vinsamlega fylltu út eftirfarandi spurningakönnun eftir bestu samvisku og ekki vera feimin(n) að segja þína skoðun. Með þínum svörum aðstoðar þú okkur við að bæta gæði námskeiða og kennslu. Þegar þú hefur lokið við að svara spurningum, brýtur þú blaðið saman og skilar því í umslag hjá kennslustjóra. **Athugaðu að svör þín eru nafnlaus og því ekki rekjanleg til þín!**

Heiti námskeiðs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dagsetning: \_\_\_\_\_\_\_\_\_\_\_\_\_\_\_\_

Nafn kennara:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Þegar á heildina er litið, hversu ánægð(ur) eða óánægð(ur) ert þú með kennsluna á námskeiðinu?**

\_\_ Mjög ánægð(ur/t) \_\_ Frekar ánægð(ur/t) \_\_ Hvorki né \_\_ Frekar óánægð(ur/t) \_\_ Mjög óánægð(ur/t)

1. **Hversu vel eða illa tókst kennaranum að vekja áhuga þinn á viðfangsefninu?**

\_\_ Mjög vel \_\_ Frekar vel \_\_ Hvorki né \_\_ Frekar illa \_\_ Mjög illa

1. **Hversu mikið eða lítið fannst þér kennari hvetja nemendur til sjálfstæðra vinnubragða og gagnrýnnar hugsunar?**

\_\_ Mjög mikið \_\_ Frekar mikið \_\_ Hvorki né \_\_\_ Frekar lítið \_\_ Mjög lítið

1. **Fannst þér kennari gera mikið eða lítið af því að veita þér og öðrum nemendum jákvæða og uppbyggilega endurgjöf á námskeiðinu?**

\_\_ Mjög mikið \_\_ Frekar mikið \_\_ Hvorki né \_\_ Frekar lítið \_\_ Mjög lítið

1. **Fannst þér kennari notað mikið eða lítið fjölbreyttar aðferðir við koma kennsluefni til skila (t.d. hópavinnu, umræður, leiki eða annað)?**

\_\_ Mjög mikið \_\_ Frekar mikið \_\_ Hvorki né \_\_ Frekar lítið \_\_ Mjög lítið

**6. Hvað fannst þér jákvæðast eða best við námskeiðið**?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Hvað, ef eitthvað, hefði að þínu mati mátt vera betra við þetta námskeið?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Viðauki 2

**Könnun meðal Lýðskólanema skólaárið 2024-2025**

Kæri Lýðskólanemi

Meðfylgjandi er spurningakönnun sem send er til allra nemenda sem stunduðu og luku námi við Lýðskólann á Flateyri skólaárið 2024-2025. Tilgangur könnunarinnar er að afla upplýsinga um viðhorf nemenda til skólastarfsins með það að markmiði að bæta gæði og upplifun í skólastarfinu.

Svör þín eru trúnaðarmál og nafn þitt kemur hvergi fram í svörum þínum við könnuninni. Skólastjórnendur munu eingöngu hafa aðgang að samanteknum svörum allra svarenda og þess gætt afar vandlega að ekki verði hægt að rekja svör til einstakra nemenda.

Þátttaka þín er afar mikilvæg og það er okkur mikils virði að þú skulir vilja svara þessum spurningum. Þér er ekki skylt að svara spurningalistanum í heild né einstökum spurningum.

Vinsamlega lestu hverja spurningu vandlega og svaraðu eins vel og þú getur. Þú svarar spurningum með því að merkja í þann reit sem á við það svar sem þú vilt nota við hverja spurningu. Við nokkrar spurningar er beðið um að þú skrifir svör þín.

**Það eru ekki til nein „rétt“ eða „röng“ svör við spurningunum. Svörin þín eiga að vera þau svör sem eru „rétt“ fyrir þig.**

Með fyrir fram þökk fyrir þátttökuna

Margrét Gauja, Erla Margrét og Margeir

--------------------------------------------------------------------------------------------------------------------------

**Spurningar sem tengjast náminu og skólastarfi**

**1. Þegar á heildina er litið, hversu ánæg/t/ð/ur eða óánæg/t/ð/ur ert þú með veru þína í Lýðskólanum á Flateyri veturinn 2024-2025.**

* Mjög ánæg/t/ð/ur
* Frekar ánæg/t/ð/ur
* Hvorki né
* Frekar óánæg/t/ð/ur
* Mjög óánæg/t/ð/ur

**2. Hversu líklegt eða ólíklegt er að þú myndir mæla með Lýðskólanum á Flateyri við vini og kunningja?**

* Mjög líklegt
* Frekar líklegt
* Hvorki né
* Frekar ólíklegt
* Mjög ólíklegt

**3. Þegar á heildina er litið, hversu ánæg/t/ð/ur eða óánæg/t/ð/ur ertu þú með kennsluna á þinni braut?**

* Mjög ánæg/t/ð/ur
* Frekar ánæg/t/ð/ur
* Hvorki né
* Frekar óánæg/t/ð/ur
* Mjög óánæg/t/ð/ur

**4. Þegar á heildina er litið, hversu vel eða illa finnst þér hafa tekist til við að vekja áhuga þinn á ýmsu því sem kennt var á þinni braut?**

* Mjög vel
* Frekar vel
* Hvorki né
* Frekar illa
* Mjög illa

**5. Þegar á heildina er litið, hversu mikið eða lítið finnst þér þú hafa lært í þeim námskeiðum sem kennd voru á þinni braut?**

* Mjög mikið
* Frekar mikið
* Hvorki né
* Frekar lítið
* Mjög lítið

**6. Hvaða námskeið stendur upp úr að þínu mati og af hverju?**

a. Opin spurning (vanda skrift)

**7. Þegar á heildina er litið hversu ánæg/t/ð/ur eða óánæg/t/ð/ur varst þú með kennarana í skólaárinu?**

* Mjög ánæg/t/ð/ur
* Frekar ánæg/t/ð/ur
* Hvorki né
* Frekar óánæg/t/ð/ur
* Mjög óánæg/t/ð/ur

**Spurningar um aðstöðu, skipulag og félagslíf**

**8. Hvernig fannst þér aðstaðan í skólahúsnæði til að stunda námið þitt?**

* Mjög góð
* Frekar góð
* Hvorki né
* Frekar léleg
* Mjög léleg

**9. Hvernig fannst þér aðstaða til samveru og félagsstarfs nemenda ?**

* Mjög góð
* Frekar góð
* Hvorki né
* Frekar léleg
* Mjög léleg

**10. Hversu ánæg/t/ð/ur eða óánæg/t/ð/ur varst þú með samskipti skólastjórnenda við þig og aðra nemendur?**

* Mjög ánæg/t/ð/ur
* Frekar ánæg/t/ð/ur
* Hvorki né
* Frekar óánæg/t/ð/ur
* Mjög óánæg/t/ð/ur

**11. Hvernig fannst þér upplýsingaflæði frá stjórnendum vera um skólastarf, dagsskipulag og fleira?**

* Mjög gott
* Frekar gott
* Hvorki né
* Frekar slæmt
* Mjög slæmt

**12. Hvernig fannst þér félagslífið vera utan skólatíma?**

* Mjög gott
* Frekar gott
* Hvorki né
* Frekar slæmt
* Mjög slæmt

**13. Hvernig fannst þér aðstaðan á heimavist nemenda?**

* Mjög góð
* Frekar góð
* Hvorki né
* Frekar léleg
* Mjög léleg

**14. Hvernig fannst þér að búa á Flateyri?**

* Mjög gott
* Frekar gott
* Hvorki né
* Frekar slæmt
* Mjög slæmt

**Spurningar um veru þína við Lýðskólann á Flateyri síðasta vetur**

**15. Hver er helsta ástæða þess að þú ákvaðst að koma í Lýðskólann á Flateyri?**

a. Opin spurning

**16. Hversu vel eða illa stóðst vera þín í Lýðskólanum á Flateyri síðasta vetur væntingar þínar?**

* Mjög vel
* Frekar vel
* Hvorki né
* Frekar illa
* Mjög illa

**17. Hvað var það sem helst stóðst ekki væntingar þínar í skólanum síðasta vetur?**

a. Opin spurning

**18. Hversu vel eða illa finnst þér þú hafa stundað námið? (mæting og athygli í tímum)**

* Mjög vel
* Frekar vel
* Hvorki né
* Frekar illa
* Mjög illa

**19. Hefur vera þín í skólanum haft mikil eða lítil áhrif á þín næstu skref og framtíðaráform?**

* Mjög mikið
* Frekar mikið
* Hvorki né
* Frekar lítið
* Mjög lítið

**20. Hvað finnst þér þú helst hafa fengið út úr veru þinni á Flateyri og náminu við Lýðskólann síðasta vetur / Hvað er það mikilvægasta sem þú lærðir?**

a. Opin spurning

**21. Að lokum: Er eitthvað sem þú vilt koma á framfæri í sambandi við skólann í heild, skipulag námsins eða annað?**

a. Opin spurning

# Viðauki 3

Sjálfsmat kennara að námskeiði loknuA black sign with white text

Description automatically generated

*Heiti námskeiðs:*

Dagsetningar:

Kennari/kennarar:

1. **Hversu ánægð/ur ertu í heildina séð með námskeiðið þitt ?**

\_\_ mjög ánægð/ur  **\_\_**frekar ánægð/ur \_\_\_ hvorki né \_\_ frekar óánægð/ur \_\_ mjög óánægð/ur

1. **Hversu vel fannst þér takast að uppfylla þau kennslumarkmið sem þú lagðir upp með í upphafi námskeiðs?**

\_\_mjög vel \_\_\_\_ frekar vel \_\_\_ hvorki né \_\_\_ frekar illa \_\_\_ mjög illa

1. **Hversu vel/illa fannst þér þú vera undirbúinn fyrir námskeiðið?**

**\_\_**mjög vel \_\_ frekar vel \_\_\_ hvorki né \_\_\_ frekar illa \_\_\_ mjög illa

1. **Hversu móttækilegir fannst þér nemendur vera fyrir efni námskeiðsins?**

\_\_mjög móttækilegir \_\_\_frekar móttækilegir\_\_\_ hvorki né \_\_\_ frekar lítið \_\_\_ mjög lítið

1. **Hversu góð/slæm fannst þér upplýsingagjöf fyrir námskeiðið þitt vera ?**

\_\_mjög góð \_\_\_\_ frekar góð \_\_\_hvorki né \_\_\_\_slæm \_\_\_ mjög slæm

1. **Hvernig fannst þér námskeiðið almennt ganga hjá þér?**
2. **Einhverjar ábendingar til skólastjórnanda varðandi skipulag námskeiðs eða aðbúnað?**